title: 2008/824/CE: Decizia a Comisiei din 22 octombrie 2008 de înființare a unui Comitet pentru politica europeană de grup

text:
               30.10.2008

               RO

               Jurnalul Oficial al Uniunii Europene

               L 288/7

      DECIZIA A COMISIEI

   din 22 octombrie 2008
   de înființare a unui Comitet pentru politica europeană de grup
   (2008/824/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 157 din tratat a atribuit Comunității și statelor membre sarcina de a veghea la asigurarea condițiilor necesare competitivității industriei Comunității, precum și a favorizării unei mai bune exploatări a potențialului industrial al politicilor de inovare, cercetare și dezvoltare tehnologică.

               (2)

               Articolul 13 din Decizia nr. 1639/2006/CE a Parlamentului European și a Consiliului din 24 octombrie 2006 de instituire a unui program-cadru pentru inovație și competitivitate (2007-2013) (1) face apel la acțiuni de încurajare, în conformitate cu o abordare sectorială, a inovației, a formării de grupuri, de rețele de inovație, a parteneriatelor între sectorul public și cel privat în materie de inovație și cooperare cu organizațiile internaționale în cauză și a utilizării gestiunii inovației.

               (3)

               În comunicarea sa „Transpunerea cunoștințelor în practică: o strategie amplă privind inovarea în UE” (2), Comisia recunoaște rolul important al grupurilor din punct de vedere al competitivității și al inovării ca instrumente de reducere a distanțelor dintre întreprinderi, cercetare și resurse, facilitând astfel pătrunderea mai rapidă a informației pe piață și solicită o orientare politică strategică și cooperarea în acest sens.

               (4)

               În concluziile sale din 4 decembrie 2006, Consiliul Competitivitate a identificat grupurile drept una dintre cele nouă priorități strategice pentru punerea în aplicare a strategiei ample europene privind inovarea.

               (5)

               Consiliul European din 13 și 14 martie 2008 a subliniat în concluziile sale necesitatea unei mai bune coordonări a condițiilor cadrului pentru inovare, inclusiv prin îmbunătățirea legăturilor dintre știință și industrie și a grupurilor de nivel mondial privind inovația, precum și prin dezvoltarea de grupuri și rețele regionale.

               (6)

               Memorandumul privind grupurile europene, lansat în cadrul Conferinței președinției europene privind inovarea și grupurile care a avut loc la Stockholm pe 22 și 23 ianuarie 2008, semnat de peste 70 de autorități și agenții naționale și regionale, a marcat un pas important în vederea încurajării dezvoltării grupurilor.

               (7)

               Alianța europeană a grupurilor, care în prezent reunește peste 70 de organizații partenere din întreaga Europă, a reprezentat primul pas către o cooperare în materie de politică a grupurilor în întreaga Uniune Europeană.

               (8)

               În avizul său cu privire la grupuri și la politica grupurilor adoptat la 19 iunie 2008, Comitetul Regiunilor a făcut apel la organizarea unui Comitet la nivel înalt de experți în domeniul grupurilor, care ar putea acționa drept platformă de discuții privind punerea în aplicare a unui cadru strategic general pentru grupuri.

               (9)

               În comunicarea Comisiei „Către înființarea de grupuri de nivel mondial în Uniunea Europeană: implementarea unei strategii ample privind inovarea” (3), înființarea unui Comitet pentru politica de grup este identificată drept un pas important în cadrul agendei politicii de sprijinire a grupurilor de nivel mondial în UE.

               (10)

               Prin urmare, sunt necesare înființarea unui Comitet pentru politica europeană de grup și definirea sarcinilor și a structurii acestuia.

               (11)

               În vederea realizării obiectivelor menționate anterior, Comisia trebuie să recurgă la contribuții din partea responsabililor politici și a experților în domeniul înființării de grupuri.

               (12)

               Comitetul pentru politica europeană de grup ar trebui să dezbată aspecte legate de politicile de grup în vederea analizei ulterioare a modalităților prin care se va putea acorda un sprijin mai susținut statelor membre în procesul de încurajare a înființării de grupuri de nivel mondial în Uniunea Europeană.

               (13)

               Comitetul pentru politica europeană de grup ar trebui să fie constituit din membri de nivel înalt cu experiență și competențe în domeniul politicilor de competitivitate și inovare și care să cunoască foarte bine rolul și funcționarea grupurilor în cadrul dezvoltării economice.

               (14)

               Este necesară definirea unor norme privind divulgarea informației de către membrii Comitetului pentru politica europeană de grup, fără a aduce atingere normelor privind securitatea stabilite în anexa la Decizia a Comisiei 2001/844/CE, CECO, Euratom (4).

               (15)

               Datele cu caracter personal privind membrii Comitetului pentru politica europeană de grup ar trebui colectate, prelucrate și publicate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5).

               (16)

               Este necesar să se stabilească durata perioadei de aplicare a prezentei decizii. Comisia va lua în considerare, la momentul potrivit, oportunitatea unei prelungiri a perioadei respective,

         DECIDE:
   Articolul 1
   Comitetul pentru politica europeană de grup
   Comitetul pentru politica europeană de grup, denumit în continuare „comitetul”, se constituie de către Comisie.
   Articolul 2
   Sarcini
   Comitetul îndeplinește următoarele sarcini:

               (a)

               îmbunătățirea în rândul statelor membre și al Comisiei a gradului de înțelegere a acțiunilor adoptate în cadrul politicii actuale în sprijinul obținerii unui nivel înalt de excelență al grupurilor;

               (b)

               identificarea și analiza practicilor de succes și a celor ce s-au soldat cu eșecuri în domeniul sprijinirii grupurilor și elaborarea de recomandări privind modul de îmbunătățire a elaborării politicilor de grup în Comunitate;

               (c)

               evaluarea tendințelor internaționale în materie de dezvoltare a grupurilor și identificarea viitoarelor provocări din cadrul politicilor de grup în contextul globalizării;

               (d)

               explorarea instrumentelor de eliminare a barierelor existente în calea cooperării transnaționale între grupuri;

               (e)

               analiza complementarităților dintre principalele politici și instrumente financiare la nivel comunitar care sprijină grupurile, adoptarea unor concluzii și formularea de recomandări;

               (f)

               crearea de legături cu Alianța Europeană a Grupurilor și, după caz, cu alte inițiative în sprijinul grupurilor și al politicilor de grup și extragerea unor învățăminte din experiențele practice ale acestora;

               (g)

               efectuarea a maximum trei vizite de studiu în cadrul mandatului membrilor, în vederea acumulării de experiență din practicile internaționale;

               (h)

               colaborarea în vederea comunicării către public a discuțiilor și a constatărilor comune;

               (i)

               furnizarea către Comisie a unui raport intermediar la nouă luni după înființarea comitetului și a unui raport final la sfârșitul mandatului acestuia, în care să se prezinte o sinteză a sarcinilor și a recomandărilor. Raportul final ar trebui să fie pus la dispoziția publicului larg.

         Președintele comitetului participă la conferințele și la evenimentele relevante, prezentând constatările principale în fața comitetului.
   Articolul 3
   Componența - Numirea membrilor
   (1)   Membrii comitetului sunt numiți de Comisie dintre specialiști de înalt nivel, având competențe în domeniile care fac obiectul articolului 2 și care au răspuns la apelul la candidaturi. Reprezentantul Comisiei poate solicita participarea la dezbaterile comitetului a unor experți sau observatori cu competență specifică într-un anumit subiect de pe ordinea de zi, atunci când participarea acestora este adecvată.
   (2)   Comitetul este format din maximum 20 de membri.
   (3)   Membrii comitetului sunt numiți pe o perioadă de 18 luni.
   (4)   Membrii sunt numiți în calitate de persoane fizice și consiliază Comisia independent de orice influență externă.
   (5)   Membrii comitetului rămân în funcție până la data când sunt înlocuiți sau până la data la care le expiră mandatul.
   (6)   Membrii care nu mai sunt capabili să contribuie efectiv la deliberările comitetului, cei care demisionează sau care nu îndeplinesc condițiile prevăzute la alineatul (4) din prezentul articol sau la articolul 287 din tratat, pot fi înlocuiți pe perioada rămasă până la expirarea mandatului lor.
   (7)   Membrii numiți în calitate de persoane fizice semnează anual un angajament de a acționa în interesul public și o declarație care să indice absența sau existența oricărui interes care le-ar putea influența obiectivitatea.
   (8)   Numele membrilor numiți în calitate de persoane fizice sunt publicate pe site-ul de internet al Direcției Generale Întreprinderi și Industrie și în Jurnalul Oficial al Uniunii Europene, seria C. Numele membrilor se centralizează, se prelucrează și se publică în conformitate cu Regulamentul (CE) nr. 45/2001.
   Articolul 4
   Funcționarea
   (1)   Comisia numește președintele comitetului.
   (2)   Informațiile obținute ca urmare a participării la deliberările comitetului nu se divulgă, în cazul în care Comisia consideră că asemenea informații privesc aspecte cu caracter confidențial, fără a aduce atingere normelor privind securitatea stabilite în anexa la Decizia 2001/844/CE, CECO, Euratom.
   (3)   Comitetul se reunește, de obicei, la sediul Comisiei, în conformitate cu procedurile și calendarul stabilit de aceasta. Comisia asigură secretariatul comitetului. Funcționarii Comisiei care sunt interesați să asiste la reuniunile comitetului au posibilitatea de a participa la acestea.
   (4)   Comitetul își stabilește regulamentul de procedură pe baza regulamentului de procedură standard adoptat de Comisie.
   (5)   Comisia poate publica sau afișa pe internet orice rezumat, concluzie ori concluzie parțială sau document de lucru al comitetului, în limba originală a documentului în cauză.
   Articolul 5
   Cheltuielile ocazionate de reuniuni
   În conformitate cu normele Comisiei privind compensarea cheltuielilor experților externi, aceasta rambursează cheltuielile de călătorie și, după caz, de subzistență ale membrilor comitetului, efectuate în legătură cu activitățile comitetului.
   Membrii comitetului nu sunt remunerați pentru serviciile prestate.
   Cheltuielile de organizare a reuniunilor sunt decontate în limita bugetului anual alocat comitetului de către serviciile responsabile ale Comisiei.
   Articolul 6
   Expirare
   Prezenta decizie expiră la 30 iunie 2011.

      Adoptată la Bruxelles, 22 octombrie 2008.

            Pentru Comisie

         Günter VERHEUGEN

            Vicepreședinte

      (1)  JO L 310, 9.11.2006, p. 15.

      (2)  COM(2006) 502 final, 13.9.2006.

      (3)  COM(2008) 652, 17.10.2008.

      (4)  JO L 317, 3.12.2001, p. 1.

      (5)  JO L 8, 12.1.2001, p. 1.

      ANEXĂ
      Comitetul pentru politica europeană de grup
      MANDAT
      1.   Context
      În decembrie 2006 a fost înființat un „Comitet consultativ la nivel înalt privind grupurile” în cadrul inițiativei Europe INNOVA, cu misiunea de a dirija discuțiile privind politica de grup în Europa și de a elabora o agendă de acțiuni comune ale grupurilor, acțiuni menite să sprijine cooperarea transnațională. Comitetul a avut rolul principal în procesul de pregătire a „Memorandumului privind grupurile europene” (1), lansat în cadrul Conferinței președinției europene privind inovația și grupurile care a avut loc la Stockholm între 22-23 ianuarie 2008 și semnat de peste 70 de autorități și agenții naționale și regionale.
      Comunicarea „Către înființarea de grupuri de nivel mondial în Uniunea Europeană: implementarea unei strategii ample privind inovarea” (2), adoptată la 17.10.2008, prevede înființarea unui Comitet pentru politica europeană de grup care să sprijine statele membre în elaborarea unei viziuni mai strategice de realizare a masei critice și a excelenței de nivel mondial. Acest comitet va înlocui actualul „Comitet consultativ la nivel înalt privind grupurile” și își va promova propriul profil și acțiuni de vizibilitate.
      2.   Mandatul Comitetului pentru politica europeană de grup
      Domeniul de acțiune și obiectivul Comitetului pentru politica europeană de grup sunt de a dezbate aspecte legate de politicile de grup în vederea analizei ulterioare a modalităților în care se va putea acorda un sprijin mai susținut statelor membre în procesul de încurajare a înființării de grupuri de nivel mondial în Uniunea Europeană.
      Sarcinile acestui comitet sunt următoarele:

                  —

                  îmbunătățirea în rândul statelor membre și al Comisiei a gradului de înțelegere a acțiunilor adoptate în cadrul politicii actuale în sprijinul obținerii unui nivel înalt de excelență al grupurilor;

                  —

                  identificarea și analiza practicilor de succes și a celor ce s-au soldat cu eșecuri în domeniul sprijinirii grupurilor și emiterea unor recomandări privind modul de îmbunătățire a elaborării politicilor de grup în Comunitate;

                  —

                  evaluarea tendințelor internaționale în materie de dezvoltare a grupurilor și identificarea viitoarelor provocări din cadrul politicilor de grup în contextul globalizării;

                  —

                  explorarea instrumentelor de eliminare a barierelor existente în calea cooperării transnaționale a grupurilor;

                  —

                  analiza complementarităților dintre principalele politici și instrumente financiare la nivel comunitar care sprijină grupurile, adoptarea unor concluzii și formularea de recomandări;

                  —

                  crearea de legături cu Alianța Europeană a Grupurilor și, după caz, cu alte inițiative în sprijinul grupurilor și al politicilor de grup și extragerea unor învățăminte din experiențele practice ale acestora;

                  —

                  efectuarea a maximum trei vizite de studiu în cadrul mandatului membrilor, în vederea acumulării de experiență din practicile internaționale;

                  —

                  colaborarea în vederea comunicării către public a discuțiilor și a constatărilor comune;

                  —

                  furnizarea către Comisie a unui raport intermediar la nouă luni după înființarea comitetului și a unui raport final la sfârșitul mandatului acestuia, în care să se prezinte o sinteză a sarcinilor și a recomandărilor. Raportul final ar trebui să fie pus la dispoziția publicului larg.

            Președintele comitetului participă la conferințele și la evenimentele relevante și prezintă rezultatele și constatările principale ale comitetului. Nu se va considera că rapoartele reflectă punctul de vedere al Comisiei.
      3.   Componența și funcționarea
      3.1.   Componența
      Comitetul pentru politica europeană de grup va fi constituit din maximum 20 de membri de nivel înalt cu experiență și competențe în domeniul politicilor de competitivitate și inovare. Comitetul va fi constituit din membri care reprezintă responsabili politici de nivel înalt, întreprinderi și instituții de cercetare și de învățământ superior.
      Reprezentanții instituțiilor europene pot participa, în calitate de observatori, la reuniunile și activitățile comitetului.
      3.2.   Apelul la candidaturi
      Comitetul va fi înființat pe baza unui apel deschis la candidaturi, acestea din urmă trebuind să fie motivate temeinic, cu precizarea motivelor pentru care candidatul dorește să facă parte din comitet. Selecția experților se va baza pe următoarele criterii:

                  —

                  Membrii ar trebui să dispună de o experiență și competențe deosebite în domeniul politicilor privind competitivitate și inovarea la nivel regional, național și comunitar, precum și de o foarte bună cunoaștere a rolului grupurilor în dezvoltarea economică în vederea asigurării fezabilității analizei și a recomandărilor făcute, precum și a respectării de către acestea a cadrului instituțional și juridic al Uniunii Europene.

                  —

                  Membrii ar trebui să aibă experiență considerabilă în afaceri europene și să lucreze într-un mediu internațional.

                  —

                  Membrii ar trebui să cunoască limba engleză, atât în scris cât și oral, la un nivel care să le permită să contribuie la discuții și la întocmirea rapoartelor.

            Candidaturile depuse de părțile interesate ar trebui să fie însoțite de documente care să ateste îndeplinirea de către candidatul propus a condițiilor de mai sus.
      Membrii comitetului sunt numiți cu un mandat de 18 luni. În cazul în care un expert selecționat nu este disponibil la momentul constituirii comitetului sau pe parcursul existenței acestuia, Comisia va decide cu privire la înlocuirea acestuia cu un membru din grupul de persoane care au depus candidaturi eligibile.
      3.3.   Stabilirea componenței finale a comitetului
      Comisia va decide cu privire la componența finală a comitetului pe baza propunerilor depuse ca răspuns la apelul la candidaturi.
      Comisia va selecționa experții propuși care îndeplinesc cel mai bine condițiile cerute de experiență în domeniile incluse în mandatul comitetului, precum și în alte domenii în care aceștia care s-au evidențiat anterior prin propunerea sau implementarea unor soluții la problemele menționate, în cadrul administrației, al organizației de proveniență, al asociației sau al sectorului de activitate al acestora.
      De asemenea, Comisia vizează să asigure o reprezentare geografică largă și un echilibru între numărul de membri de sex feminin și cei de sex masculin, precum și o bună reprezentare a diferitelor părți interesate, pe baza candidaturilor primite.
      3.4.   Președintele
      Comisia selecționează președintele comitetului, ținând cont de măsura în care persoana aleasă reprezintă în mod credibil interesele principalelor părți interesate, contribuie la definirea pozițiilor referitoare la politica de grup în privința aspectelor care fac obiectul mandatului și dispune de competențele necesare. Comisia numește președintele pentru un mandat de 18 luni.
      3.5.   Funcționarea
      Comitetul se va reuni de 4 ori și este prezidat de președintele ales. Comitetul va fi asistat de un secretariat, asigurat de un contractant extern. Contractantul extern va furniza comitetului asistență administrativă, inclusiv organizarea reuniunilor și a vizitelor de studiu, va facilita comunicarea la nivel intern și rambursarea cheltuielilor de călătorie și de cazare suportate de membrii comitetului. De asemenea, secretariatul va fi responsabil de organizarea evenimentului public de încheiere a mandatului comitetului, precum și de finalizarea și diseminarea raportului final. Informațiile obținute datorită participării la dezbaterile comitetului nu pot fi divulgate în cazul în care Comisia declară că acestea privesc chestiuni confidențiale.
      3.6.   Durata
      Sarcinile care revin comitetului sunt îndeplinite în termen de 18 luni.
      3.7.   Cheltuielile suportate de membrii comitetului
      Comisia va lansa o licitație deschisă în vederea selecționării contractantului extern care va fi responsabil de asigurarea serviciilor de secretariat pentru comitet și va rambursa în cadrul contractului de prestări de servicii aferent cheltuielile de călătorie și de cazare suportate de membri în legătură cu activitățile comitetului.

         (1)  Textul integral al Memorandumului privind grupurile europene este disponibil la adresa internet următoare: http://www.proinno-europe.eu/NWEV/uploaded_documents/European_Cluster_Memorandum.pdf

         (2)  COM(2008) 652, 17.10.2008.


title: 2007/769/CE: Decizia Comisiei din 16 noiembrie 2007 privind numirea membrilor Comitetului inspectorilor de muncă principali pentru un nou mandat

text:
               29.11.2007

               RO

               Jurnalul Oficial al Uniunii Europene

               L 311/42

      DECIZIA COMISIEI

   din 16 noiembrie 2007
   privind numirea membrilor Comitetului inspectorilor de muncă principali pentru un nou mandat
   (2007/769/CE)
   COMISIA COMUNITĂȚILOR EUROPENE,
   având în vedere Decizia 95/319/CE a Comisiei din 12 iulie 1995 privind constituirea Comitetului inspectorilor de muncă principali (1), în special articolul 5,
   având în vedere lista candidaților propuși de statele membre,
   întrucât:

               (1)

               Articolul 5 alineatul (1) din decizie prevede că comitetul este alcătuit din doi reprezentanți ai fiecărui stat membru.

               (2)

               Articolul 5 alineatul (2) din decizie prevede că membrii comitetului sunt numiți de către Comisie la propunerea statelor membre.

               (3)

               Articolul 5 alineatul (3) din decizie prevede că durata mandatului membrilor comitetului este de trei ani și că mandatul acestora poate fi reînnoit.

               (4)

               Mandatul precedent al comitetului s-a încheiat la 31 decembrie 2006.

               (5)

               Prin urmare, Comisia trebuie să numească membrii acestui comitet pentru o perioadă de trei ani pe baza propunerilor prezentate de statele membre,

         DECIDE:
   Articol unic
   (1)   Persoanele al căror nume este menționat în anexa la prezenta decizie sunt numite ca membri ai Comitetului inspectorilor de muncă principali (Committee of Senior Labour Inspectors – SLIC) pentru o perioadă de trei ani, cuprinsă între 1 ianuarie 2007 și 31 decembrie 2009.
   (2)   Lista membrilor se publică cu titlu informativ în Jurnalul Oficial al Uniunii Europene.

      Adoptată la Bruxelles, 16 noiembrie 2007.

            Pentru Comisie

         Vladimír ŠPIDLA

            Membru al Comisiei

      (1)  JO L 188, 9.8.1995, p. 11.

      ANEXĂ

                  BELGIA

                  Domnul Karel VAN DAMME
                  Domnul Michel ASEGLIO

                  BULGARIA

                  Domnul Totyu MLADENOV
                  Domnul Veselin VESELINOV

                  REPUBLICA CEHĂ

                  Domnul Rudolf HAHN
                  Doamna Anežka SIXTOVÁ

                  DANEMARCA

                  Domnul Jens JENSEN
                  Doamna Annemarie KNUDSEN

                  GERMANIA

                  Domnul Hans-Jürgen BIENECK
                  Domnul Helmut DEDEN

                  IRLANDA

                  Domnul Michael HENRY
                  Domnul Peter CLAFFEY

                  ESTONIA

                  Domnul Herko SUNTS
                  Doamna Katrin KAARMA

                  GRECIA

                  Domnul Alexandros KARAGEORGIOU
                  Doamna Ioanna PAPAIOANNOU

                  SPANIA

                  Domnul Raimundo ARAGON BOMBIN
                  Domnul Javier VALLEJO SANTAMARIA

                  FRANȚA

                  Domnul Jean BESSIERE
                  Doamna Christiane GIRAUD

                  ITALIA

                  Domnul Mario NOTARO
                  Domnul Mariano MARTONE

                  CIPRU

                  Domnul Leandros NICOLAIDES
                  Domnul Anastasios YIANNAKI

                  LETONIA

                  Doamna Rita ELCE
                  Doamna Tatjana ZABAROVSKA

                  LITUANIA

                  Domnul Mindaugas PLUKTAS
                  Doamna Dalia LEGIENE

                  LUXEMBURG

                  Domnul Robert HUBERTY
                  Domnul Paul WEBER

                  UNGARIA

                  Domnul István PAPP
                  Domnul János GÁDOR

                  MALTA

                  Domnul Mark GAUCI
                  Domnul Vincent ATTARD

                  ȚĂRILE DE JOS

                  Domnul Jaap UIJLENBROEK
                  Domnul Peter WEEDA

                  AUSTRIA

                  Doamna Eva-Elisabeth SZYMANSKI
                  Doamna Gertrud BREINDL

                  POLONIA

                  Doamna Bozena BORYS-SZOPA
                  Domnul Roman GIEDROJĆ

                  PORTUGALIA

                  Domnul Paulo MORGADO DE CARVALHO
                  Domnul Manuel Joaquim FERREIRA MADURO ROXO

                  ROMÂNIA

                  Doamna Mariana BĂSUC
                  Doamna Silvia TRUFĂȘILĂ

                  SLOVENIA

                  Domnul Borut BREZOVAR
                  Domnul Boris RUŽIC

                  SLOVACIA

                  Domnul Andrej GMITTER
                  Doamna Jana GIBÓDOVÁ

                  FINLANDA

                  Domnul Mikko HURMALAINEN
                  Domnul Jaakko ITAKANNAS

                  SUEDIA

                  Domnul Bernt NILSSON
                  Domnul Bertil REMAEUS

                  REGATUL UNIT

                  Domnul Justin MC CRACKEN
                  Doamna Sandra CALDWELL


title: 2011/568/UE: Decizia Parlamentului European din 10 mai 2011 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/130

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009
   (2011/568/UE)
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2009,
   având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2009, însoțit de răspunsurile Centrului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0106/2011),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului Centrului aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 130.

      (2)  JO L 248, 16.9.2002, p. 1.

      (3)  JO L 39, 13.2.1975, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/131

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2009,
   având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2009, însoțit de răspunsurile Centrului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0106/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului Centrului European pentru Dezvoltarea Formării Profesionale descărcarea de gestiune pentru execuția bugetului Centrului aferent exercițiului financiar 2008 (5), iar în rezoluția sa care însoțea decizia de descărcare de gestiune, inter alia,

                           —

                           a atras atenția asupra faptului că Centrul a reportat din nou credite (25 % din creditele de plată, adică 1 400 000 EUR);

                           —

                           a subliniat că această situație a scos în evidență deficiențele din cadrul programării și monitorizării creditelor disociate în cazul cheltuielilor operaționale;

               C.

               întrucât bugetul Centrului pentru 2009 a fost de 18 530 000 EUR, ceea ce înseamnă o majorare de 1 % față de exercițiul financiar 2008,

      Performanță

               1.

               atrage atenția asupra confirmării aduse de Curtea de Conturi potrivit căreia conturile anuale ce corespund unui buget de 18 500 000 milioane EUR prezintă situația financiară reală a Centrului la 31 decembrie 2009, iar operațiunile și fluxurile de numerar ale Centrului pentru exercițiul financiar 2009 sunt conforme cu normele financiare ale Centrului;

               2.

               își exprimă satisfacția că Curtea de Conturi a constatat legalitatea și regularitatea operațiunilor subiacente conturilor anuale ale Centrului pentru exercițiul financiar 2009; salută intenția Centrului de a prevedea pentru 2011 diagrame Gantt pentru toate activitățile operaționale cheie; reamintește Centrului că aceste diagrame prezintă în mod concis timpul dedicat de fiecare membru al personalului unui proiect și încurajează o abordare orientată spre obținerea de rezultate;

               3.

               felicită Centrul pentru introducerea în 2009 a unui sistem de măsurare a performanței vizând prioritățile sale pe termen mediu 2009-2011 și programul său anual de lucru, precum și pentru crearea unui cadru cu indicatori de performanță pentru a monitoriza progresul și a măsura realizările, rezultatul și impactul; consideră, mai ales, că introducerea unui sistem de măsurare a performanței ajută Centrul să își gestioneze și să își evalueze impactul, eficiența, eficacitatea și relevanța acțiunilor; consideră, în plus, că acest sistem ar putea să prevadă și alte îmbunătățiri aduse bugetului pe activități și o monitorizare mai strictă a creditelor de plată cu scopul de a evita reportările;

               4.

               solicită Centrului să prezinte, într-un tabel care să fie anexat la viitorul raport al Curții de Conturi, o comparație clară între operațiunile realizate în exercițiul financiar care face obiectul descărcării de gestiune și cele realizate în exercițiul financiar precedent, pentru a permite autorității care acordă descărcarea de gestiune să evalueze mai bine performanțele Centrului de la un exercițiu la altul;

               5.

               își exprimă interesul față de activitățile desfășurate de Centru împreună cu Norvegia și Islanda și observă că acesta a introdus un plan pentru a alinia utilizarea contribuțiilor Norvegiei și Islandei cu utilizarea subvenției UE, plan care ar trebui să fie pus în aplicare până în 2013;

      Resurse umane

               6.

               observă că Centrul a introdus modificări în procedurile sale de recrutare în urma observațiilor Curții de Conturi formulate în raportul său pentru 2009 prin care Curtea solicita Centrului să își amelioreze în continuare transparența; salută inițiativa Centrului care, începând din iunie 2010, a introdus întrebări la testele scrise, precum și interviuri înainte de preselecție;

      Reportarea creditelor

               7.

               atrage atenția asupra faptului că Centrul a reportat credite (31 % din cheltuielile administrative – titlul II) și a anulat credite de plată (24 % din totalul creditelor pentru activitățile operaționale); în consecință, invită Centrul să își îmbunătățească în continuare programarea și monitorizarea, respectând totodată principiul anualității;

      Gestiune bugetară

               8.

               invită Centrul să aplice mai eficient principiile bugetare ale specificității și transparenței; constată că, în iunie 2010, Centrul a informat consiliul de administrație cu privire la toate transferurile efectuate în 2009 și 2010 și că, începând din acel moment, continuă să-l informeze permanent cu privire la transferuri; ia act de clarificarea regulii privind procentajul de 10 % prevăzute în noile sale norme de aplicare a normelor financiare adoptate de consiliul de administrație în decembrie 2010;

      Audit intern

               9.

               observă că Centrul a transmis autorității care acordă descărcarea de gestiune un raport întocmit de directorul său care sintetizează conținutul recomandării Serviciului de Audit Intern (IAS), conform dispozițiilor de la articolul 72 alineatul (5) din Regulamentul financiar cadru; cu toate acestea, invită directorul Centrului să furnizeze informații specifice cu privire la conținutul celor 15 recomandări formulate la 31 decembrie 2008 și la cele 14 recomandări noi formulate la 31 decembrie 2009 de IAS;

               10.

               salută introducerea în 2009 de către Centru a unui instrument online de achiziții publice, având ca scop îmbunătățirea planificării și a monitorizării planului anual de achiziții publice;

               11.

               observă că Centrul a finalizat în 2009 o procedură actualizată de deblocare vizând să îmbunătățească și mai mult transparența inventarului de active; observă, în plus, că în același an, Centrul a lansat documentarea proceselor principale de control; invită, în consecință, Centrul să informeze autoritatea care acordă descărcarea de gestiune cu privire la măsurile luate în acest sens;

               12.

               felicită Centrul pentru că a devenit prima agenție care s-a supus în mod voluntar unui audit-pilot privind cadrul deontologic în 2009;

               13.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 130.

      (2)  JO L 248, 16.9.2002, p. 1.

      (3)  JO L 39, 13.2.1975, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 124.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia (UE) 2015/1649 a Parlamentului European din 29 aprilie 2015 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/212

      DECIZIA (UE) 2015/1649 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Centrului European de Prevenire și Control al Bolilor pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2013, însoțit de răspunsurile centrului (1),

                  —

                  având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a centrului cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (5), în special articolul 23,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0069/2015),

         1.

            acordă directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 123.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 142, 30.4.2004, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2012/300/UE: Decizia Consiliului din 7 iunie 2012 de numire a unui membru austriac în cadrul Comitetului Economic și Social European

text:
               12.6.2012

               RO

               Jurnalul Oficial al Uniunii Europene

               L 151/32

         DECIZIA CONSILIULUI
   din 7 iunie 2012
   de numire a unui membru austriac în cadrul Comitetului Economic și Social European
   (2012/300/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului austriac,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Johann KÖLTRINGER,

         ADOPTĂ PREZENTA DECIZIE:
   Articolul 1
   Dr. Ferdinand MAIER, Generalsekretär des Österreichischen Raiffeisenverbands, este numit în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 7 iunie 2012.

            Pentru Consiliu

            Președintele

         M. BØDSKOV

      (1)  JO L 251, 25.9.2010, p. 8.


title: Decizia (UE) 2015/1678 a Parlamentului European din 29 aprilie 2015 privind închiderea conturilor Agenției europene pentru gestionarea operațională a sistemelor informatice la scară largă în spațiul de libertate, securitate și justiție pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/316

      DECIZIA (UE) 2015/1678 A PARLAMENTULUI EUROPEAN
      din 29 aprilie 2015
      privind închiderea conturilor Agenției europene pentru gestionarea operațională a sistemelor informatice la scară largă în spațiul de libertate, securitate și justiție pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției europene pentru gestionarea operațională a sistemelor informatice la scară largă în spațiul de libertate, securitate și justiție pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției europene pentru gestionarea operațională a sistemelor informatice la scară largă în spațiul de libertate, securitate și justiție pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (5), în special articolul 33,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0099/2015),

         1.

            ia act de conturile anuale finale ale Agenției europene pentru gestionarea operațională a sistemelor informatice la scară largă în spațiul de libertate, securitate și justiție care sunt prezentate în anexa la raportul Curții de Conturi;

         2.

            aprobă închiderea conturilor Agenției europene pentru gestionarea operațională a sistemelor informatice la scară largă în spațiul de libertate, securitate și justiție pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Agenției europene pentru gestionarea operațională a sistemelor informatice la scară largă în spațiul de libertate, securitate și justiție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 326.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 286, 1.11.2011, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 24 ianuarie 2005 de modificare a Deciziei 2004/197/PESC de înființare a mecanismului de gestionare a finanțării costurilor comune ale operațiunilor Uniunii Europene care au implicații militare sau de apărare (ATHENA)

text:
               18/Volumul 03

               RO

               Jurnalul Ofícial al Uniunii Europene

               111

         32005D0068

               L 027/59

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 24 ianuarie 2005
   de modificare a Deciziei 2004/197/PESC de înființare a mecanismului de gestionare a finanțării costurilor comune ale operațiunilor Uniunii Europene care au implicații militare sau de apărare (ATHENA)
   (2005/68/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 13 alineatul (3) și articolul 28 alineatul (3),
   întrucât:

               (1)

               La 23 februarie 2004, Consiliul adoptă Decizia 2004/197/PESC (1), care prevede ca prima revizuire a acesteia să aibă loc înainte de sfârșitul anului 2004.

               (2)

               Consiliul a confirmat, în concluziile sale din 14 mai 2003, necesitatea unei capacități de reacție rapidă, în special pentru misiuni umanitare și de salvare.

               (3)

               Comitetul Militar al Uniunii Europene a definit în amănunt conceptul de reacție militară rapidă a Uniunii Europene în raportul său din 3 martie 2004. De asemenea, a definit și conceptul de grupări tactice ale Uniunii Europene la 14 iunie 2004.

               (4)

               Consiliul European a aprobat, la 17 iunie 2004, un raport privind politica europeană de securitate și de apărare în care se sublinia faptul că ar trebui intensificate activitățile privind capacitățile de reacție rapidă ale Uniunii Europeană în vederea constituirii unei capacități operaționale inițiale până la începutul anului 2005.

               (5)

               În acest context, este necesar să se îmbunătățească prefinanțarea operațiunilor militare ale Uniunii Europene, în special pentru operațiunile de reacție rapidă. Noul sistem de prefinanțare este, prin urmare, destinat în primul rând și mai ales operațiunilor de reacție rapidă; cu toate acestea, în situații specifice se poate aloca o contribuție anticipată prefinanțării unei operațiuni regulate, în special atunci când între adoptarea acțiunii comune de luare a măsurilor și decizia de lansare a operațiunii este un interval de timp scurt.

               (6)

               Prin urmare, este necesar să se modifice Decizia 2004/197/PESC,

         DECIDE:
   Articolul 1
   Decizia 2004/197/PESC se modifică după cum urmează:

               1.

               Articolul 25 se înlocuiește cu următorul text:
               „Articolul 25
               Prefinanțarea
               (1)   În cazul unei operațiuni de reacție militară rapidă a Uniunii Europene, contribuțiile sunt plătite de statele membre care contribuie la nivelul sumei de referință. Fără a aduce atingere articolului 24 alineatul (4), plățile se fac după cum urmează.În scopul prefinanțării operațiunilor militare de reacție rapidă ale Uniunii Europene, statele membre participante:
                           (2)

                                       (a)

                                       fie plătesc contribuții anticipate mecanismului ATHENA;

                                       (b)

                                       fie, atunci când Consiliul decide să desfășoare o operațiune militară de reacție rapidă a Uniunii Europene la finanțarea căreia contribuie acestea, plătesc contribuțiile pentru costurile comune ale operațiunii în termen de cinci zile de la trimiterea apelului la nivelul sumei de referință, cu excepția cazului în care Consiliul ia o decizie în sens contrar.

                     (3)   În scopul menționat mai sus, Comitetul special, alcătuit din câte un reprezentant al fiecărui stat membru care a hotărât să plătească contribuții anticipate (denumite în continuare «state membre care contribuie anticipat»), stabilește sume provizionale într-un titlu specific din buget. Aceste sume provizionale sunt acoperite de contribuțiile datorate de statele membre care contribuie anticipat în termen de 90 de zile de la trimiterea apelului pentru aceste contribuții. Cu toate acestea, contribuțiile anticipate datorate pentru anul 2005 se plătesc în două tranșe până la 30 aprilie, respectiv 30 noiembrie 2005.
               (4)   Fără a aduce atingere articolului 24 alineatul (4), contribuțiile datorate de un stat membru care contribuie anticipat pentru o operațiune, până la nivelul contribuției plătite în sumele provizionale menționate la alineatul (3) din prezentul articol, se plătesc în termen de 90 de zile de la trimiterea apelului. Se poate pune o sumă similară la dispoziția comandantului operațiunii din contribuțiile anticipate.
               (5)   Fără a aduce atingere articolului 20, orice sume provizionale menționate la alineatul (3) din prezentul articol care sunt utilizate pentru o operațiune se completează până la nivelul inițial în termen de 90 de zile de la trimiterea apelului.
               (6)   Fără a aduce atingere alineatului (1), orice stat membru care contribuie anticipat poate, în situații specifice, să îl autorizeze pe administrator să îi utilizeze contribuția anticipată pentru a acoperi contribuția la o altă operațiune la care participă decât o operațiune de reacție rapidă. Contribuția anticipată se completează până la nivelul inițial de către statul membru respectiv în termen de 90 de zile de la trimiterea apelului.
               (7)   Fără a aduce atingere articolului 31 alineatul (3), comandantul operațiunii poate angaja și plăti sumele care i se pun la dispoziție.
               (8)   Orice stat membru poate reveni asupra opțiunii exprimate prin notificarea administratorului cu cel puțin trei luni în prealabil.”

               2.

               Articolul 24 alineatul (6) se modifică după cum urmează:
               „(6)   Fără a aduce atingere celorlalte dispoziții ale prezentei decizii, contribuțiile se plătesc în termen de treizeci de zile de la trimiterea apelului respectiv pentru contribuții.”

         Articolul 2
   Prezenta decizie produce efecte de la 1 februarie 2005.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 24 ianuarie 2005.

            Pentru Consiliu

            Președintele

         F. BODEN

      (1)  JO L 63, 28.2.2004, p. 68.


title: Decizia Comisiei din 4 octombrie 1995 privind încheierea, în numele Comunității Europene a Cărbunelui și Oțelului și al Comunității Europene a Energiei Atomice, a Acordului interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Federația Rusă, pe de altă parte

text:
Anunţ juridic important

|

31995D0415

Jurnalul Oficial L 247 , 13/10/1995 p. 0030 - 0031 ediţie specială în limba cehă capitol 11 volum 23 p. 159  - 160 ediţie specială în limba estonă capitol 11 volum 23 p. 159  - 160 ediţie specială în limba maghiară capitol 11 volum 23 p. 159  - 160 ediţie specială în limba lituaniană capitol 11 volum 23 p. 159  - 160 LV.ES capitol 11 volum 23 p. 159  - 160 MT.ES capitol 11 volum 23 p. 159  - 160 PL.ES capitol 11 volum 23 p. 159  - 160 SK.ES capitol 11 volum 23 p. 159  - 160 ediţie specială în limba slovenă capitol 11 volum 23 p. 159  - 160

		19951004Decizia Comisieidin 4 octombrie 1995privind încheierea, în numele Comunității Europene a Cărbunelui și Oțelului și al Comunității Europene a Energiei Atomice, a Acordului interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Federația Rusă, pe de altă parte(95/415/Euratom, CECO)COMISIA COMUNITĂȚILOR EUROPENE,având în vedere Tratatul de instituire a Comunității Europene a Cărbunelui și Oțelului, în special, articolul 95 alineatul (1),având în vedere Tratatul de instituire a Comunității Europene a Energiei Atomice, în special, articolul 101 alineatul (2),întrucât, în așteptarea intrării în vigoare a Acordului de parteneriat și cooperare semnat la Corfu la 24 iunie 1994, este necesară aprobarea Acordului interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Federația Rusă, pe de altă parte, semnat la Bruxelles la 17 iulie 1995;întrucât încheierea acestui acord interimar este necesară în vederea atingerii obiectivelor comunitare stabilite în special la articolele 2 și 3 din Tratatul de instituire a Comunității Europene a Cărbunelui și Oțelului și întrucât tratatul nu conține dispoziții privind toate cazurile reglementate de prezenta decizie;după consultarea comitetului consultativ și cu acordul unanim al Consiliului,DECIDE:Articolul 1Acordul interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Federația Rusă, pe de altă parte, precum și cele două protocoale și declarațiile se aprobă în numele Comunității Europene a Cărbunelui și Oțelului și a Comunității Europene a Energiei Atomice.Textele sunt atașate la prezenta decizie.Articolul 2Președintele Comisiei transmite notificarea prevăzută la articolul 35 din acordul interimar în numele Comunității Europene a Cărbunelui și Oțelului și a Comunității Europene a Energiei Atomice.Adoptată la Bruxelles, 4 octombrie 1995.Pentru ComisiePreședinteleJacques Santer--------------------------------------------------


title: 2007/341/CE: Decizia Consiliului din 19 aprilie 2007 privind încheierea Acordului dintre Comunitatea Europeană și Federația Rusă privind readmisia

text:
                  17.5.2007

                  RO

                  Jurnalul Oficial al Uniunii Europene

                  L 129/38

         DECIZIA CONSILIULUI
         din 19 aprilie 2007
         privind încheierea Acordului dintre Comunitatea Europeană și Federația Rusă privind readmisia
         (2007/341/CE)
         CONSILIUL UNIUNII EUROPENE,
         având în vedere Tratatul de instituire a Comunității Europene, în special articolul 63 punctul 3 litera (b), coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
         având în vedere propunerea Comisiei,
         având în vedere avizul Parlamentului European,
         întrucât:

                     (1)

                     Comisia a negociat, în numele Comunității Europene, un acord cu Federația Rusă privind readmisia.

                     (2)

                     Acordul a fost semnat în numele Comunității Europene la 25 mai 2006, sub rezerva eventualei încheieri a acestuia la o dată ulterioară, în conformitate cu decizia Consiliului din 22 mai 2006.

                     (3)

                     Acordul ar trebui să fie aprobat.

                     (4)

                     Prin acord se înființează un comitet mixt pentru readmisie care poate să adopte propriul regulament de procedură. În acest caz, este adecvat să se prevadă o procedură simplificată pentru adoptarea poziției Comunității.

                     (5)

                     În conformitate cu articolul 3 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, Regatului Unit a comunicat că dorește să ia parte la adoptarea și aplicarea prezentei decizii.

                     (6)

                     În conformitate cu articolele 1 și 2 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, dar fără a aduce atingere articolului 4 din respectivul protocol, Irlanda nu ia parte la adoptarea prezentei decizii, nu își asumă obligații prin intermediul acesteia și aceasta nu i se aplică.

                     (7)

                     În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu ia parte la adoptarea prezentei decizii, nu își asumă obligații prin intermediul acesteia și aceasta nu i se aplică,

               DECIDE:

            Articolul 1
            Prin prezenta se aprobă, în numele Comunității, Acordul dintre Comunitatea Europeană și Federația Rusă privind readmisia.
            Textul acordului se anexează la prezenta decizie.

            Articolul 2
            Președintele Consiliului procedează la notificarea prevăzută la articolul 23 alineatul (2) din acord (1).

            Articolul 3
            Comisia, asistată de experți din statele membre, reprezintă Comunitatea Europeană în cadrul comitetului mixt pentru readmisie înființat prin articolul 19 din acord.

            Articolul 4
            După consultarea unui comitet special desemnat de către Consiliu, Comisia adoptă poziția Comunității în cadrul comitetului mixt pentru readmisie în ceea ce privește adoptarea regulamentului de procedură al acestui comitet, în conformitate cu articolul 19 alineatul (5) din acord.

            Articolul 5
            Prezenta decizie se publică în Jurnalul Oficial al Uniunii Europene.

            Adoptată la Luxemburg, 19 aprilie 2007.

                  Pentru Consiliu

                  Președintele

               B. ZYPRIES

            (1)  Secretariatul General al Consiliului va publica în Jurnalul Oficial al Uniunii Europene data intrării în vigoare a acordului privind readmisia.


title: Decizia CIAD/1/2008 a Comitetului politic și de securitate din 13 februarie 2008 privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană

text:
               29.2.2008

               RO

               Jurnalul Oficial al Uniunii Europene

               L 56/64

      DECIZIA CIAD/1/2008 A COMITETULUI POLITIC ȘI DE SECURITATE

   din 13 februarie 2008
   privind acceptarea contribuțiilor statelor terțe la operația militară a Uniunii Europene în Republica Ciad și în Republica Centrafricană
   (2008/172/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2007/677/PESC a Consiliului din 15 octombrie 2007 privind operația militară a Uniunii Europene în Republica Ciad și în Republica Centrafricană (1) (Operația EUFOR Ciad/RCA), în special articolul 10 alineatul (2),
   întrucât:

               (1)

               La solicitarea Comitetului Politic și de Securitate și în conformitate cu sarcinile trasate de Comitetul Militar al Uniunii Europene (CMUE), comandantul operației UE și comandantul forței UE au ținut conferințele de generare a forțelor la 9, 14 și 21 noiembrie 2007, la 19 decembrie 2007 și la 11 ianuarie 2008.

               (2)

               În urma recomandărilor comandantului operației UE și ale CMUE privind o contribuție din partea Albaniei, contribuția din partea Albaniei ar trebui acceptată.

               (3)

               În conformitate cu articolul 6 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Contribuțiile statelor terțe
   Ca urmare a conferințelor de generare a forțelor, se acceptă contribuția Albaniei la operația militară a Uniunii Europene în Republica Ciad și în Republica Centrafricană.
   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 13 februarie 2008.

            Pentru Comitetul Politic și de Securitate

            Președintele

         M. IPAVIC

      (1)  JO L 279, 23.10.2007, p. 21.


title: 2008/150/CE: Decizia Consiliului din 12 februarie 2008 privind semnarea, în numele Comunității Europene, și aplicarea provizorie a Acordului sub forma unui schimb de scrisori privind modificările aduse Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005 - 17 ianuarie 2011

text:
               22.2.2008

               RO

               Jurnalul Oficial al Uniunii Europene

               L 48/31

      DECIZIA CONSILIULUI

   din 12 februarie 2008
   privind semnarea, în numele Comunității Europene, și aplicarea provizorie a Acordului sub forma unui schimb de scrisori privind modificările aduse Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011
   (2008/150/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37 coroborat cu articolul 300 alineatul (2),
   având în vedere propunerea Comisiei,
   întrucât:

               (1)

               Protocolul de stabilire a posibilităților de pescuit și a contribuției financiare prevăzute în Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada cuprinsă între 18 ianuarie 2005 și 17 ianuarie 2011, a fost adoptat prin Regulamentul (CE) nr. 115/2006 al Consiliului (1).

               (2)

               Având în vedere nivelul foarte bun de utilizare a acordului de pescuit actual și dorința autorităților din Seychelles de consolidare a parteneriatului, precum și dorința autorităților comunitare de armonizare a acestui protocol cu celelalte protocoale privind pescuitul de ton, cele două părți au parafat astfel o serie de modificări ale protocolului actual, sub forma unui schimb de scrisori. Rezultatele acestor modificări au fost preluate în cadrul unui schimb de scrisori și se referă la o creștere a tonajului de referință, la introducerea unei asistențe destinate parteneriatului și la modificarea procentajului contribuției plătite de către armatori și a celei plătite din bugetul comunitar.

               (3)

               În vederea aplicării, începând cu 18 ianuarie 2008, a acestor modificări ale protocolului actual, este prin urmare necesară semnarea acordului sub forma unui schimb de scrisori, sub rezerva încheierii definitive a acestuia de către Consiliu.

               (4)

               Aceste amendamente nu modifică criteriile de alocare a posibilităților de pescuit între statele membre,

         DECIDE:
   Articolul 1
   Semnarea Acordului sub forma unui schimb de scrisori privind modificarea Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011 se aprobă de către Consiliu în numele Comunității.
   Textul acordului sub forma unui schimb de scrisori se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze, în numele Comunității, acordul sub forma unui schimb de scrisori, sub rezerva încheierii acestuia.
   Articolul 3
   Acordul sub forma unui schimb de scrisori se aplică cu titlu provizoriu de către Comunitate începând cu 18 ianuarie 2008.
   Articolul 4
   Posibilitățile de pescuit stabilite prin protocol și prevăzute de Regulamentul (CE) nr. 115/2006 al Consiliului din 23 ianuarie 2006 nu se modifică și sunt confirmate după cum urmează:

               Categorii de pescuit

               Statul membru

               Posibilități de pescuit

               Toniere cu plasă lungă

               Franța

               17 nave

               Spania

               22 nave

               Italia

               1 navă

               Nave de pescuit cu paragate plutitoare

               Spania

               2 nave

               Franța

               5 nave

               Portugalia

               5 nave

         În cazul în care cererile de licență ale acestor state membre nu epuizează posibilitățile de pescuit stabilite prin protocol, Comisia poate lua în considerare cereri de licență depuse de orice alt stat membru.

      Adoptată la Bruxelles, 12 februarie 2008.

            Pentru Consiliu

            Președintele

         A. BAJUK

      (1)  JO L 21, 25.1.2006, p. 1.

         ACORD

      sub forma unui schimb de scrisori privind aplicarea provizorie a modificărilor aduse Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011
      Stimate domn,
      Mă bucur că negociatorii din Republica Seychelles și cei ai Comunității Europene au ajuns la un consens în ceea ce privește amendamentele la Protocolul de stabilire a posibilităților de pescuit și a contribuției financiare și la anexa la acesta.
      Rezultatele negocierilor care au avut loc la Bruxelles între 20 și 21 martie 2007 au permis revizuirea posibilităților de pescuit prevăzute în Protocolul de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011. Modificările aduse acestui protocol sunt prezentate în anexa la prezenta scrisoare. Având în vedere protocolul, revizuit și parafat de către ambele părți în data de 21 martie 2007, vă propun să desfășurăm în paralel procedurile de aprobare și/sau ratificare a textelor protocolului astfel modificat, a anexei la acesta și a apendicelor la aceasta în conformitate cu procedurile în vigoare în Republica Seychelles și în Comunitatea Europeană, necesare intrării în vigoare a acestor texte.
      Pentru a nu întrerupe activitățile de pescuit ale navelor comunitare în apele Insulelor Seychelles și făcând referire la protocolul revizuit la 21 martie 2007, de stabilire a posibilităților de pescuit și a contribuției financiare pentru perioada 18 ianuarie 2008-17 ianuarie 2011, am onoarea să vă informez că Guvernul Republicii Seychelles este pregătit să aplice cu titlu provizoriu acest protocol revizuit, începând cu 18 ianuarie 2008, în așteptarea intrării sale în vigoare în conformitate cu articolul 13 din protocol, cu condiția disponibilității Comunității Europene în sensul unui demers similar.
      În acest caz, este de la sine înțeles că plata contribuției financiare astfel revizuite și stabilite la articolul 2 din protocolul revizuit se va face atunci când cele două părți își vor notifica reciproc finalizarea procedurilor necesare intrării în vigoare a protocolului și a anexei revizuite la acesta.
      V-aș fi recunoscător dacă ați binevoi să îmi confirmați acordul Comunității Europene cu privire la o astfel de aplicare provizorie.
      Vă rog să primiți, stimate domn, asigurarea înaltei mele considerații,

            Pentru Guvernul Republicii Seychelles

      Stimate domn,
      Am onoarea de a confirma primirea scrisorii dumneavoastră din data de astăzi, având următorul conținut:

         „Stimate domn,
         Mă bucur că negociatorii din Republica Seychelles și cei ai Comunității Europene au ajuns la un consens în ceea ce privește amendamentele la Protocolul de stabilire a posibilităților de pescuit și a contribuției financiare și la anexa la acesta.
         Rezultatele negocierilor care au avut loc la Bruxelles între 20 și 21 martie 2007 au permis revizuirea posibilităților de pescuit prevăzute în Protocolul de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011. Modificările aduse acestui protocol sunt prezentate în anexa la prezenta scrisoare. Având în vedere protocolul, revizuit și parafat de către ambele părți în data de 21 martie 2007, vă propun să desfășurăm în paralel procedurile de aprobare și/sau ratificare a textelor protocolului astfel revizuit, a anexei la acesta și a apendicelor la aceasta în conformitate cu procedurile în vigoare în Republica Seychelles și în Comunitatea Europeană, necesare intrării în vigoare a acestor texte.
         Pentru a nu întrerupe activitățile de pescuit ale navelor comunitare în apele Insulelor Seychelles și făcând referire la protocolul revizuit la 21 martie 2007, de stabilire a posibilităților de pescuit și a contribuției financiare pentru perioada 18 ianuarie 2008-17 ianuarie 2011, am onoarea să vă informez că Guvernul Republicii Seychelles este pregătit să aplice cu titlu provizoriu acest protocol revizuit, începând cu 18 ianuarie 2008, în așteptarea intrării sale în vigoare în conformitate cu articolul 13 din protocol, cu condiția disponibilității Comunității Europene în sensul unui demers similar.
         În acest caz, este de la sine înțeles că plata contribuției financiare astfel revizuite și stabilite la articolul 2 din protocolul revizuit se va face atunci când cele două părți își vor notifica reciproc finalizarea procedurilor necesare intrării în vigoare a protocolului și a anexei revizuite la acesta.
         V-aș fi recunoscător dacă ați binevoi să îmi confirmați acordul Comunității Europene cu privire la o astfel de aplicare provizorie.”

      Am onoarea de a vă confirma acordul Comunității Europene cu privire la o astfel de aplicare cu titlu provizoriu.
      Vă rog să primiți, stimate domn, asigurarea înaltei mele considerații,

            Pentru Comunitate

         ANEXĂ
         Modificări aduse Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Seychelles privind pescuitul în largul coastelor Insulelor Seychelles, pentru perioada 18 ianuarie 2005-17 ianuarie 2011
         Articolul 2 din protocol se înlocuiește cu următorul text:

            „Articolul 2
            Contribuția financiară – Modalități de plată
            (1)   Pentru perioada menționată la articolul 1, contribuția financiară menționată la articolul 7 din acord se stabilește la 24 750 000 EUR. Începând cu 18 ianuarie 2008, contribuția financiară se modifică și se stabilește la 28 440 000 EUR pentru întreaga durată a protocolului.
            (2)   Alineatul (1) se aplică sub rezerva dispozițiilor articolelor 4, 5, 6, 7 și 8 din prezentul protocol.
            (3)   Contribuția financiară menționată la alineatul (1) se plătește de către Comunitate, în primii trei ani ai protocolului, în tranșe de câte 4 125 000 EUR pe an. Începând cu 18 ianuarie 2008, contribuția financiară menționată la alineatul (1) se plătește de către Comunitate în tranșe de câte 5 355 000 EUR pe an. Contribuția financiară aplicabilă începând cu 18 ianuarie 2008 este compusă, pe de o parte, din suma de 4 095 000 EUR pe an, echivalentul unui tonaj de referință de 63 000 de tone pe an, și, pe de altă parte, din suma specifică de 1 260 000 EUR pe an, destinată sprijinirii și punerii în aplicare a politicii sectoriale în domeniul pescuitului din Seychelles. Această sumă specifică face parte integrantă din contribuția financiară unică definită la articolul 7 din acord.
            (4)   În cazul în care cantitatea totală a capturilor de ton efectuate de navele comunitare în apele Insulelor Seychelles depășește 63 000 de tone pe an, valoarea contribuției financiare anuale se majorează cu 65 EUR pentru fiecare tonă suplimentară capturată. Cu toate acestea, suma anuală totală plătită de Comunitate nu poate depăși dublul sumei prevăzute la alineatul (3) (10 710 000 EUR). În cazul în care cantitățile capturate de către navele comunitare depășesc cantitățile corespunzătoare dublului valorii totale anuale, suma datorată pentru cantitatea care depășește această limită se plătește în anul următor.
            (5)   Plata se efectuează până la 30 septembrie 2005 cel târziu pentru primul an, până la 30 septembrie 2008 pentru al patrulea an și cel târziu până la data aniversară a protocolului pentru ceilalți ani.
            (6)   Sub rezerva dispozițiilor articolului 7, modul de utilizare a acestei contribuții financiare ține de competența exclusivă a autorităților din Seychelles.
            (7)   Contribuția financiară este vărsată într-un cont unic al Trezoreriei Publice din Seychelles, deschis la Banca Centrală a Insulelor Seychelles. Numărul de cont este specificat de către autoritățile din Seychelles.”

         Articolul 7 din protocol se înlocuiește cu următorul text:

            „Articolul 7
            Promovarea unui pescuit responsabil și durabil în apele Insulelor Seychelles
            (1)   Cel puțin 56 % din contribuția financiară vărsată anual începând cu 18 ianuarie 2008 și menționată la articolul 2 alineatul (3) este destinată elaborării și punerii în aplicare a unei politici sectoriale în domeniul pescuitului în Seychelles, în vederea promovării unui pescuit responsabil și durabil în apele acestora. Gestionarea acestei contribuții se bazează pe stabilirea, de comun acord între cele două părți, a unor obiective de îndeplinit, precum și pe programările anuale și multianuale aferente.”

         Alineatele (2), (3), (4) și (5) nu se modifică.
         Modificări aduse anexei la protocol
         CONDIȚII PENTRU DESFĂȘURAREA ACTVITĂȚII DE PESCUIT DE CĂTRE NAVELE COMUNITARE ÎN APELE REPUBLICII SEYCHELLES
         Capitolul I – Cererea de acordare și eliberarea licențelor se înlocuiește cu următorul text:

            „CAPITOLUL 1
            CEREREA DE ACORDARE ȘI ELIBERAREA LICENȚELOR
            SECȚIUNEA 1
            Acordarea licențelor

                        1-10

                        Nu se modifică.

                        11.

                        Cu toate acestea, la solicitarea Comunității Europene și în caz de forță majoră dovedită, licența unei nave se înlocuiește, pentru perioada de valabilitate rămasă, cu o licență nouă, întocmită pentru o altă navă cu caracteristici similare celor ale nave care este înlocuită, fără a se datora o altă redevență. Cu toate acestea, dacă tonajul brut (GT) al navei înlocuitoare este mai mare decât cel al navei care este înlocuită, diferența de redevență se plătește pro rata temporis.

                        12-14

                        Nu se modifică.

                  SECȚIUNEA 2
            Condiții de acordare a licenței – Redevențe și plăți în avans

                        1.

                        Licențele au o durată de valabilitate de un an și pot fi reînnoite.

                        2.

                        Începând cu 18 ianuarie 2008, redevența se stabilește la 35 EUR pentru fiecare tonă capturată în apele Insulelor Seychelles.

                        3.

                        Licențele se eliberează după plata către autoritățile naționale competente a următoarelor sume forfetare:

                                    —

                                    21 000 EUR pentru fiecare tonier cu plasă lungă, echivalentul redevențelor pentru 600 de tone de ton și alte specii asemănătoare cu tonul capturate anual în apele Insulelor Seychelles;

                                    —

                                    4 200 EUR pentru fiecare navă de pescuit cu paragate plutitoare cu un tonaj brut (GT) mai mare de 250 de tone, echivalentul redevențelor pentru 120 de tone de ton și specii asemănătoare capturate anual în apele Insulelor Seychelles;

                                    —

                                    3 150 EUR pentru fiecare navă de pescuit cu paragate plutitoare cu un tonaj brut (GT) de maximum 250 de tone, echivalentul redevențelor pentru 90 de tone de ton și specii asemănătoare capturate anual în apele Insulelor Seychelles.

                        4.

                        Nu se modifică.

                        5.

                        Nu se modifică.

                        6.

                        În cazul în care armatorii contestă decontul prezentat de către SFA, aceștia pot consulta institutele științifice competente în verificarea datelor referitoare la capturi, precum Institutul de cercetare pentru dezvoltare (IRD), Institutul oceanografic spaniol (IEO) și Institutul de cercetare privind pescuitul și marea (IPIMAR) și se pot concerta ulterior cu autoritățile din Insulele Seychelles, care informează Comisia, în vederea stabilirii decontului final înainte de data de 31 mai a anului în curs. În cazul în care armatorii nu trimit nicio observație până la data respectivă, decontul stabilit de către SFA se consideră final.

                        7.

                        Nu se modifică.

                        8.

                        Nu se modifică.

                        9.

                        Nu se modifică.”

         Capitolul VI – Observatori se înlocuiește cu următorul text:

            „CAPITOLUL VI
            OBSERVATORI

                        1.

                        Navele autorizate să pescuiască în apele Insulelor Seychelles în temeiul acordului iau la bord observatori desemnați de către organizația regională de pescuit competentă, cu acordul părților, sau observatori desemnați, în lipsa acesteia, de către autoritățile Insulelor Seychelles în conformitate cu modalitățile prevăzute în continuare.

                        1.1-14

                        Nu se modifică.”


title: Decizia (UE) 2016/949 a Consiliului din 6 iunie 2016 privind semnarea, în numele Uniunii și al statelor membre ale acesteia, a Protocolului la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană

text:
               16.6.2016

               RO

               Jurnalul Oficial al Uniunii Europene

               L 159/1

         DECIZIA (UE) 2016/949 A CONSILIULUI
   din 6 iunie 2016
   privind semnarea, în numele Uniunii și al statelor membre ale acesteia, a Protocolului la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (5),
   având în vedere Actul de aderare a Republicii Croația, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               În temeiul articolului 6 alineatul (2) din Actul de aderare a Republicii Croația, aderarea Republicii Croația la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte urmează să fie aprobat prin încheierea unui protocol la acord. În temeiul articolului 6 alineatul (2) din Actul de aderare, în cazul unei astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țările terțe în cauză.

               (2)

               La 14 septembrie 2012, Consiliul a autorizat Comisia să deschidă negocieri cu țările terțe în cauză. Negocierile au fost încheiate cu succes cu Mongolia prin intermediul notei verbale din 2 decembrie 2014.

               (3)

               Protocolul ar trebui să fie semnat, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Semnarea, în numele Uniunii și al statelor membre ale acesteia, a Protocolului la Acordul-cadru de parteneriat și cooperare între Uniunea Europeană și statele membre ale acesteia, pe de o parte, și Mongolia, pe de altă parte, pentru a se ține seama de aderarea Republicii Croația la Uniunea Europeană (1) se autorizează sub rezerva încheierii protocolului.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii și al statelor membre ale acesteia.
   Articolul 3
   Prezenta decizie intră în vigoare la data adoptării.

      Adoptată la Luxemburg, 6 iunie 2016.

            Pentru Consiliu

            Președintele

         H.G.J. KAMP

      (1)  Textul protocolului va fi publicat împreună cu decizia privind încheierea sa.


title: 2008/779/CE,Euratom: Decizia Consiliului din 6 octombrie 2008 de numire a unui nou membru al Comisiei Comunităților Europene

text:
               8.10.2008

               RO

               Jurnalul Oficial al Uniunii Europene

               L 267/31

      DECIZIA CONSILIULUI

   din 6 octombrie 2008
   de numire a unui nou membru al Comisiei Comunităților Europene
   (2008/779/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 215 al doilea paragraf,
   având în vedere Tratatul de instituire a Comunității Europene a Energiei Atomice, în special articolul 128 al doilea paragraf,
   întrucât:
   prin scrisoarea din 3 octombrie 2008, domnul Peter MANDELSON a demisionat din funcția de membru al Comisiei. Este necesar ca acesta să fie înlocuit pe perioada rămasă a mandatului său,
   DECIDE:
   Articolul 1
   Baroneasa Catherine Margaret ASHTON OF UPHOLLAND este numită membru al Comisiei pentru perioada 6 octombrie 2008-31 octombrie 2009.
   Articolul 2
   Prezenta decizie produce efecte de la 6 octombrie 2008.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 6 octombrie 2008.

            Pentru Consiliu

            Președintele

         C. LAGARDE